wickkiey/tamil-wikipedia-markdown huggingface dataset:
# கேரள சுற்றுலா வளர்ச்சிக் கழகம்



**கேரள சுற்றுலா மேம்பாட்டுக் கழகம்** ( *Kerala Tourism Development Corporation* ) என்பது இந்திய மாநிலமான கேரளத்தில் சுற்றுலா செயல்பாடுகளை வளர்த்து ஒழுங்குபடுத்தும் ஒரு பொதுத்துறை நிறுவனமாகும் . கே.சு.மே.க திருவனந்தபுரத்தை தலைமையிடமாகக் கொண்டும், கேரளத்தின் அனைத்து மாவட்டங்களிலும் அலுவலகங்களைக் கொண்டுள்ளது. இந்த நிறுவனம் மாநிலத்தின் முக்கிய இடங்களில் உணவகங்கள், குடில்கள், சுற்றுலா ஓய்வு இல்லங்கள் போன்றவற்றை நடத்தி வருகிறது. இதன் உத்தியோகபூர்வ முழக்கம் "Official host to God's own country". இது கேரள அரசின் மிகவும் இலாபகரமான தொழில் முயற்சிகளில் ஒன்றாகும்.  
<sup data-ve-ignore="true">&#x5B; *<span title="This claim needs references to reliable sources. (August 2012)">மேற்கோள் தேவை</span>* &#x5D;</sup>  

## வரலாறு
1960 களின் முற்பகுதி வரை சுற்றுலாத் துறைகளில் கேரளம் ஒப்பீட்டளவில் அறியப்படாத மாநிலமாக இருந்தது. கேரளத்தை ஒரு சுற்றுலாத் தலமாக பிரபலப்படுத்துவதற்கான முதல் முயற்சியை திருவிதாங்கூரின் இளவரசர் கன்சோர்ட் ஜி. வி. ராஜா மேற்கொண்டார். கோதவர்மா ராஜா (அப்போதைய திருவிதாங்கூர் இராணியின் கணவர்) திருவாங்கூர் இராச்சியத்தின் முக்கியச் சுற்றுலா இடங்களைப் பிரபலப்படுத்த கேரள டூர்ஸ் லிமிடெட் என்ற நிறுவனத்தைத் தொடங்கினார். திருவிதாங்கூர் இந்திய ஒன்றியத்துடன் இணைந்தபோது, கேரளா டூர்ஸ் லிமிடெட் திருவிதாங்கூர் அரச குடும்பத்தின் கீழ் ஒரு தனியார் நிறுவனமாக மாறியது. விடுதலைப் பெற்ற 20 ஆண்டுகளுக்கும் மேலாக, சுற்றுலாவை ஒரு முக்கிய தொழில் என்று ஏற்காமல் புறக்கணிக்கும் கேரளத்தின் போக்கு, கே.டி.எல் மற்றும் பிற தனியார் நிறுவனங்கள் இந்த பணியை வழிநடத்தும்படி விட்டுவிட்டது. 1960 களில், தாமஸ் குக்கின் ஒத்துழைப்பதன் மூலம் கே.டி.எல் செயல்பட்டது மேலும் கோவளத்தை மேற்கத்திய நாடுகளில் பிரபலப்படுத்தத் தொடங்கியது, இது கோவளம் கடற்கரைக்கு ஹிப்பி கலாச்சாரத் தாக்கம் கொண்டவர்களின் வருகையைத் துவக்ககிவைத்தது. கோவலத்திற்கு சுற்றுலாப் பயணிகளின் கணிசமான வருகை, சுற்றுலாவை ஒரு முக்கிய தொழிலாக கேரள அரசை கருத வைத்ததது. கேரள டூர்ஸ் லிமிடெட் நிறுவனத்தை தேசியமயமாக்க முயன்ற போதிலும், அது விரைவில் சட்ட சிக்கல்களில் சிக்கியது. இதன் விளைவாக 1966 ஆம் ஆண்டில் கேரள சுற்றுலா மேம்பாட்டுக் கழகம் (கே.டி.டி.சி) என்று அழைக்கப்படும் ஒரு புதிய நிறுவனத்தைத் தொடங்குவது குறித்து அரசாங்கம் சிந்தித்தது.  

அரசாங்கத் துறையாகத் தொடங்கப்பட்ட கே.சு.மே.க 1970 களில் ஒரு தனி வணிக நிறுவனமாக மாறியது. கேரள அரசின் பல விருந்தினர் இல்லங்கள் அடையாளம் காணப்பட்டு விடுதி வணிகச் சின்னங்ங்காள மாற்றப்பட்டன. லெப்டினன்ட் கேணல். ஜி. வி. ராஜா கேரள சுற்றுலா மேம்பாட்டுக் குழுவின் தலைவராகவும் இருந்தார். கோவளத்தை சர்வதேச சுற்றுலா தலமாக வளர்ப்பதில் முக்கிய வடிவமைப்புக் கலைஞராக இருந்தார்.  

## குறிக்கோள்கள்

1. கேரளாவை ஒரு முன்னணி சுற்றுலா தலமாக தூண்டுகோளாக இருத்தல்
1. கேரளத்திற்குள் உள்ள முக்கிய சுற்றுலா தலங்களை அடையாளம் கண்டு வெளியுலகத்திற்கு அறிமுகப்பட்டுத்துதல்
1. முக்கிய சுற்றுலா தலங்களை வளர்ப்பதில் துணையாக இருத்தல்
1. சுற்றுலாப் பயணிகளுக்கு மிக உயர்ந்த தரமான விருந்தோம்பல் சேவைகளை வழங்குதல்
1. சுற்றுலா தலங்கள் மற்றும் பிற தொடர்புடைய தகவல்கள் தொடர்பான விசயங்களுக்கு ஒரு மூல இடமாக செயல்படுவது.
1. நிதி மற்றும் சாத்தியமான திட்டங்கள் மூலம் அரசாங்கத்திற்கு அதிக வருவாயை உறுதி செய்வதும், அதன் மூலம் வேலைவாய்ப்பை உருவாக்ககுவதும்

## பண்புகள்
பாரம்பரிய ஐந்து நட்சத்திர குடில்கள் முதல் சிக்கன தங்குமிடம் வரையிலான 40 க்கும் மேற்பட்ட சொத்துக்களை கே.சு.மே.க கொண்டுள்ளது.
# காருன் ஆறு


நாட்டின் சாட் அல் அராப் ஆற்றுடன், ஈரான் நாட்டின் காருன் ஆறு கலக்கும் வரைபடம்]]  

**காருன் ஆறு** (**Kārūn**) (, ) ஈரான் நாட்டில் பாயும் ஆறுகளில் சிறிய வணிகக் கப்பல் போக்குவரத்து மேற்கொள்ளப்படுவதற்கு ஏற்ற ஆறாகும். இந்த ஆறு ஈரான் நாட்டின் வடமேற்கில் உள்ள சக்ரோசு மலைத்தொடரில் அமைந்த *குக்ராங்* கொடுமுடியில் உற்பத்தியாகி, சஹர்மகல் & பக்தியாரி மற்றும் கூசித்தான் மாகணங்களின் சுஸ்தர், அகுவாசு, கோற்றாம்சார் மற்றும் அபாடான் நகரங்கள் வழியாக பாய்ந்து, ஈராக் நாட்டின் தெற்கு பகுதியில் பாயும் சாட் அல் அராப் ஆற்றுடன் கலக்கிறது. இந்த ஆற்றின் மொத்த நீளம் ஆகும்.  
காருன் ஆற்றின் நீர் பரப்பளவிற்கு வேளாண்மைக்கு பயன்படுகிறது.  

இந்த ஆற்றின் கரையில் பண்டைய ஈலாம் நாகரீகம் செழித்து விளங்கியது. மின் உற்பத்தி, வேளாண்மைக்கும், குடிநீர் ஆதாரத்திற்கும் இந்த ஆற்றின் குறுக்கே 5 அணைகள் கட்டப்பட்டுள்ளது.  

## அடிக்குறிப்புகள்
# கேரள கோயில் திருவிழாக்கள்


'கடவுளின் சொந்த நாடு' என்று அழைக்கப்படும் கேரளத்தில் பல இந்து கோவில்கள் உள்ளன. பல கோயில்களில் தனித்துவமான மரபுகள் உள்ளன. பெரும்பாலான கோயில்களில் ஆண்டின் குறிப்பிட்ட நாட்களில் திருவிழாக்களை நடக்கின்றன. கோயில் திருவிழாக்கள் பொதுவாக பல நாட்கள் நடக்கின்றன. இந்த திருவிழாக்களின் பொதுவான பண்பாக விழாவின் துவக்கமாக கோயிலில் கொடியை ஏற்றுவதும், பின்னர் திருவிழாவின் இறுதி நாளில் அது கீழ் இறக்கப்படுவதும் வழக்கம். கேரளத்தின் மிகப்பெரிய திருவிழா திரிபுனிதுரா ஸ்ரீ பூர்நாத்ராயீச கோவிலின் விருச்சிகோல்சம் ஆகும். சில திருவிழாக்களில் பூரம் நடக்கிறது. இவற்றில் மிகவும் பிரபலமானவை திரிச்சூர் பூரம். இது நடக்ககும் கோயில்கள் வழக்கமாக விழாக்களின் ஒரு பகுதியாக குறைந்தது ஒரு ஆடம்பரமான கேப்பரிசன் யானையை கொண்டதாக இருக்கும். கோயிலில் உள்ள உற்சவரின் சிலையானது இந்த யானையின் மேல் ஏற்றி கிராமப்புறங்களைச் சுற்றி ஊர்வலமாக எடுத்துச் செல்லப்படும். ஊர்வலம் கோயிலைச் சுற்றியுள்ள வீடுகளுக்கு அருகில் செல்லும்போது, மக்கள் பொதுவாக அரிசி, தேங்காய் போன்ற பிற பிரசாதங்களை கடவுளுக்கு வழங்குவார்கள். ஊர்வலத்தின்போது பெரும்பாலும் பஞ்சரி மேளம் அல்லது பஞ்ச வாத்தியம் போன்ற பாரம்பரிய இசைக்கருவிகள் இசைக்கப்படும். கேரளத் திருவிழாக்களில் உள்ள பன்முகத்தன்மை அனுபவமானது உலகம் முழுவதும் பிரபலமாக உள்ளது.  

## முக்கிய கோயில் திருவிழாக்கள்
கேரளம் முழுவதும் கொண்டாடப்படும் பொதுவான சமய-கலாச்சார விழாக்கள்:  
| மகா சிவராத்திரி | பிப்ரவரி / மார்ச் |  |
| --- | --- | --- |
| விஷூ | ஏப்ரல் 14/15 |  |
| ஓணம் | ஆகஸ்ட் / செப்டம்பர் |  |
| கிருஷ்ண ஜெயந்தி | ஆகஸ்ட் / செப்டம்பர் |  |
| நவராத்திரி | செப்டம்பர் / அக்டோபர் |  |
| தீபாவளி | அக்டோபர் / நவம்பர் | } |
கேரளத்தின் முக்கிய கோயில் திருவிழாக்கள்:  
| விருச்சிகோட்சவம் | ஸ்ரீ பூர்நாத்ராயீசா, திரிபுனிதுரா |  |
| --- | --- | --- |
| திரிச்சூர் பூரம் | திருச்சூர் |  |
| மகராவிலக்கு | சபரிமலை , |  |
| ஆட்டுகல் பொங்கல் | ஆட்டுக்கல் கோயில், திருவனந்தபுரம் |  |
| விருச்சிகோட்சவம் | ஸ்ரீ பூர்ணாத்ரயீசா கோயில் |  |
| கலியூட்டூ | மஜோர் வெள்ளயானி தேவி கோயில் |  |
| உற்சவங்கள் | திருவனந்தபுரம் பத்மநாபசாமி கோயில் |  |
| அஷ்டமி | வைக்கம் சிவன் கோவில், கொடுங்கல்லூர் பரணி |  |
| செம்பை சங்கீத உற்சவம் | குருவாயூர் |  |
| செட்டிக்குளங்கர கும்ப பாரணி | செட்டிகுளங்கரா தேவி கோயில், மாவேலிக்கரா |  |
| மகா சிவராத்திரி | ஆலுவா கோயில், மராடு |  |
| மகா சிவராத்திரி | படநிலம் பரப்ரஹ்ம கோயில், மாவேலிக்கரா |  |
| பொங்கலமகோத்சவம் | அனிக்கட்டிலம்மக்ஷேத்ரம், மல்லப்பள்ளி |  |
| திருவபாரன கோஷயத்ரா | வாலியாகோய்கல் கோயில், பந்தளம் |  |
| வேலா | நென்மாரா, வல்லாங்கி |  |
| கல்பதி ரதோற்சவம் | கல்பதி, பாலக்காடு |  |
| அடூர் கஜமேளா | ஸ்ரீ பார்த்தசாரதி கோயில், பதானம்திட்டா |  |
| தைப்பூசம் மகோத்சவம் | ஸ்ரீ சுப்ரமண்ய சுவாமி கோயில், ஹரிபாட் |  |
| தைப்பூசம் மகோத்சவம், கூர்கங்சேரி | கூர்கஞ்சேரி ஸ்ரீ மகேஸ்வரர் கோயில், திருச்சூர் |  |
| மச்சட்டு மாமங்கம் | மச்சட்டு திருவனிகவு கோயில், திருச்சூர் |  |
| எழரா பொன்னனா | எட்டுமனூர் மகாதேவா கோயில், கோட்டயம் |  |
| மன்னரசால ஆயிலியம் | ஸ்ரீ நாகராஜா கோயில், மன்னராசலா, ஆலப்புழா |  |
| ஆயிலியம் விழா வெட்டிகோடில் | ஸ்ரீ நாகராஜ சுவாமி கோயில், ஆலப்புழா |  |
| ஓச்சிரா களி | ஓச்சிரா பரபிரம்ம கோயில், கொல்லம் |  |
| மலனாடா கெட்டுகாழச்சா | பொருவாழி மலனாடா கோயில், கொல்லம் |  |
| கொடுங்கல்லூர் கவுதீண்டால் மற்றும் பரணி | கொடுங்கல்லூர் பகவதி கோவில், திருச்சூர் |  |
| திருநக்கரரா ஆராட்டு | திருநக்கரா மகாதேவர் கோயில், கோட்டயம் | } |
# சிவமணி

**சிவமணி** (பிறப்பு: 1 திசம்பர் 1959), அவரது மேடைப் பெயரான **டிரம்சு சிவமணி** என பொதுவாக அறியப்படுவார். ஒரு இந்திய நூதன முரசு அவர் டிரம்சு உட்பட பல கருவிகளை வசிப்பார் குறிப்பாக முரசு, உடுக்கை, கடம் மற்றும் கஞ்சிரா. சென்னை சூப்பர் கிங்ஸ் அணிக்காக 2008 மற்றும் 2010 ஆம் ஆண்டுகளில் ஐபிஎல் துடுப்பாட்டத்தின் போது டிரம்சு வாசித்தார். ஏ.ஆர்.ரகுமான் இசைகளில் இவர் முன்னணி டிரம்சு வாசிப்பாளர், இவர்கள் குழந்தை பருவத்திலிருந்தே நெருங்கிய நண்பர்கள். 2019 ஆம் ஆண்டில், அவருக்கு பத்மசிறீ விருது கிடைத்தது. .  

## தொழில்
சிவமணி சென்னை<nowiki/>யில் உள்ள டிரம்சு வாசிப்பவர், இவர் தனது ஏழு வயதில் டிரம்சு வாசிக்க தொடங்கினார். எம்.எஸ்.விஸ்வநாதன், இளையராஜா, ஏ.ஆர்.ரகுமான் மற்றும் பலருடன் இணைந்து பணிசெய்துள்ளார். 1990 ஆம் ஆண்டில், மும்பையின் ரங் பவனில் பில்லி கோபனுடன் மேடையை பகிர்ந்து கொண்டார். எஸ்.பி.பாலசுப்பிரமணியம் தனது குரு என்று அவர் தெரிவித்துள்ளார்.  

## விருதுகள்
2009 ஆம் ஆண்டு கலைத்துறையில் உயரிய விருதான தமிழக அரசால் சிவமணிக்கு 'கலைமணி' விருது வழங்கப்பட்டது.  

2019 ஆம் ஆண்டு சிவமணிக்கு "பத்மசிறீ" விருது இந்திய அரசு வழங்கியது.  

## ஆல்பங்கள்

- *கோல்டன் கிருதிச் கலர்ச்*, (1994) திலீப் குமார் மற்றும் ஏ. ஆர். ரகுமான் இணைந்து
- *தூய பட்டு* (2000)
- *கிருஷ்ண கிருஷ்ணா*, மலையாள இசையமைப்பாளர் ராகுல் ராசு உடன் இங்கிலாந்தில் வெளியான கிளப் டிராக்.
- *டிரம்சு ஆன் ஃபயர்* (2003). புதிய பூமி (ஜேம்ஸ் ஆசருடன் இணைந்து)
- *காஷ்* ( *ஹரிஹரனுடன்* முதல் காசல் ஆல்பம்)
- *மஹலீலா* (சிவமணியின் முதல் தனிப்பட்ட ஆல்பம்)
- *அரிமா நம்பி* (2014)
- *கனிதன்* (2016)
- *ஹலோ* (வெளியிடப்படவில்லை)

## திரைப்படவியல்

- பதமதி சந்தியா ராகம் (துணை நடிகர்)
- சிரிவென்னெலா (கேமியோ)
- மடாரி (2016)
- அரிமா நம்பி (இசை இயக்குநர்)
- கனிதன் (இசை இயக்குநர்)
- மெர்சல் (டிரம்சு கலைஞர்)
- அரவிந்த சமேதா வீர ராகவா (டிரம்சு கலைஞர்)
- பொன்னியின் செல்வன் 1 - ( டிரம்ஸ் வாசிப்பாளர் )
# கோவிந்தன் கருணாகரன்


**ஜனா** என அழைக்கப்படும் **கோவிந்தன் கருணாகரன்** (*Govinthan Karunakaran*; பிறப்பு: 1 அக்டோபர் 1963), இலங்கைத் தமிழ் அரசியல்வாதி ஆவார்.  

## வாழ்க்கைக் குறிப்பு
கருணாகரன் 1963 அக்டோபர் 1 இல் பிறந்தார். செட்டிப்பாளையம் மகா வித்தியாலயத்திலும், புனித மிக்கேல் கல்லூரி தேசியப் பாடசாலையிலும் கல்வி கற்றார். ஆயுதப் பயிற்சியைப் பெற்றுக் கொண்டு, 1987 சூனில் அம்பாறை-மட்டக்களப்பு மாவட்ட டெலோவில் பிராந்தியத் தலைவரானார். 2012 மாகாணசபைத் தேர்தலில் தமிழ்த் தேசியக் கூட்டமைப்பு (ததேகூ) வேட்பாளராக மட்டக்களப்பு மாவட்டத்திஒல் போட்டியிட்டு கிழக்கு மாகாண சபை உறுப்பினரானார்.  

கருணாகரன் 2015 நாடாளுமன்றத் தேர்தலில் ததேகூ வேட்பாளராகப் போட்டியிட்டுத் தெரிவாகவில்லை. 2020 நாடாளுமன்றத் தேர்தலில் ததேகூ வேட்பாளராகப் போட்டியிட்டு வெற்றி பெற்று மீண்டும் நாடாளுமன்றம் சென்றார்.  

**கோ. கருணாகரனின் தேர்தல் வரலாறு**

| 1989 நாடாளுமன்றம் | மட்டக்களப்பு மாவட்டம் | தமிழீழ விடுதலை இயக்கம் | தமிழ்த் தேசியக் கூட்டமைப்பு | align= | **தெரிவு** |  |
| --- | --- | --- | --- | --- | --- | --- |
| 2015 நாடாளுமன்றம் | மட்டக்களப்பு மாவட்டம் | தமிழீழ விடுதலை இயக்கம் | தமிழ்த் தேசியக் கூட்டமைப்பு | align= | தெரிவு செய்யப்படவில்லை |  |
| 2020 நாடாளுமன்றம் | மட்டக்களப்பு மாவட்டம் | தமிழீழ விடுதலை இயக்கம் | தமிழ்த் தேசியக் கூட்டமைப்பு | align= | **தெரிவு** | } |
# ஜோசப் கார்டைன்


**ஜோசப் லியோ கார்டைன்** (13 நவம்பர் 1882 - 24 சூலை 1967) ஒரு கத்தோலிக்க திருச்சபை<nowiki/>யை கர்தினால் மற்றும் **இளம் கிறித்தவ தொழிலாளர்கள் (இகிதொ)** இயக்கத்தின் நிறுவனர் ஆவார். கார்டைன் சமூக செயல்பாட்டிற்காக இளம் தொழிலார்களின் முன்னேற்றத்திற்காக தனது வாழ்நாள் முழுவதும் அர்ப்பணித்தவர்.  

## வாழ்க்கை

### குழந்தைப் பருவமும் கல்வியும்

பெல்ஜியம் நாட்டில் சார்பீக் என்னும் இடத்தில் ஜோசப் கார்டைன் 1882 ஆம் ஆண்டு நவம்பர் மாதம் 13 தேதி இவர் பிறந்தார்.  

### பல நாடுகள் பயணம்
கார்டைன் பல நாடுகளுக்கு தொடர்ந்து பயணித்துள்ளார் இளம் கிறத்தவ தொழிலாளர் இயக்கத்தை ஆரம்பிக்கவும் தொடர்ந்து செயல்படுத்தவும். 1958 ஆம் ஆண்டில் ஆத்திரேலியா தனது முதல் பயணத்தை மேற்கொண்டார். அதில் மெல்பேர்ண் மற்றும் அடிலெய்ட் ஆகிய இடங்களில் இளம் தொழிலாளர்ள் நடத்திய பேரணிகளில் பேசினார். மேலும் ஒரு மறை 1966 இல் ஆத்திரேலியா சென்றார். 24 பிப்ரவரி 1967 அன்று அவர் ஆங்காங் மற்றும் சப்பானுக்கு சென்றுவந்தார்.  

## செயல் முறையியல்கள்
கார்டைன் ஒரு புதிய திறனாய்வு முறையை கொண்டு வந்தார். ("நோக்கு-சீர்துக்கு-செயல்படு") இன்றைக்கு பல்வேறு அமைப்புகள் மற்றும் இயக்கங்கள் இந்த முறையை பின்பற்றுகின்றது. குறிப்பாக இளம் கிறித்தவ தொழிலாளர்கள் இளம் கிறித்தவ மாணவர்கள், மாணவர் கத்தோலிக்க செயல்பாடு, பவுலியன் சங்கம் மற்றும் பாம்ஸ் ஆத்திரேலியா . மற்றும் பல இயக்கங்கள்.
# சிங்கண்ணா


**இரண்டாம் சிங்கண்ணா** (**Simhana**) (ஆட்சிக் காலம்: கிபி 1200 - 1246 அல்லது 1210 - 1246) தற்கால தென்னிந்தியாவின் மகாராட்டிரா, கர்நாடகா, குஜராத், மத்தியப் பிரதேசம் போன்ற பகுதிகளை ஆண்ட தேவகிரி யாதவப் பேரரசர் ஆவார்.  

சௌன யாதவ அரசமரபைச் சேர்ந்தவர்களில் புகழ்பெற்ற மன்னர் சிக்ண்ணா, தேவகிரி பேரரசை தக்காண பீடபூமியில் இருந்த ஹோய்சாலர், சாளுக்கியர், காக்கத்தியர் மற்றும் மத்திய குஜராத்தின் வகேலா வம்சத்தவர்களை வென்று தனது ஆட்சிப் பரப்பை விரிவாக்கினார். மேலும் பராமாரப் பேரரசின் மால்வா பகுதிகளை தேவகிரி யாதவப் பேரரசில் இணைத்தார்.  

## மொழி & கல்வி வளர்ச்சி
தேவகிரி யாதவப் பேரரசர் சிங்கண்ணா சமசுகிருத மொழியை பெரிது ஆதரித்தார். மேலும் வானியல் மற்றும் கணிதவியல் அறிஞரான இரண்டாம் பாஸ்கரர் இயற்றிய நூல்களைக் கொண்டு வானியல் தொடர்பான கல்வி நிலையத்தை நிறுவினார். மேலும் சிங்கண்ணா ஆட்சியின் போது சாரங்க தேவரால் சமசுகிருத மொழியில் எழுதப்பட்ட சங்கீத இரத்தினாஹாரம் எனும் கர்நாடக இசை நூல் பிரபலமானது.  

சமசுகிருத மொழியில் *ஹேமாத்திரி* எனும் அறிஞர் *சதுர்வர்க்க சிந்தாமணி* எனும் சமசுகிருத அகராதியை தொகுத்தார்.மேலும் ஹேமாத்திரி மருத்துவ அறிவியல் தொடர்பாக பல நூல்களை சமசுகிருத மொழியில் எழுதினார்.  

சிங்கண்ணா அரசவையின் வானியல் அறிஞர்களான ஆனந்ததேவர் மற்றும் சந்திரதேவர் ஆகியோர்களில் ஆனந்ததேவர் வராகமிரரின் பிருகத் ஜாதகம் மற்றும் பிரம்மகுப்தரின் *பிருகத்ஸ்பூட சிந்தாமணி* போன்ற நுல்களுக்கு விளக்க எழுதியுள்ளார். பேரரசர் சிக்கண்ணா, சந்திரதேவருக்கு அவரது தாத்தா இரண்டாம் பாஸ்கரர் நினைவாக காநதேஷ் பிரதேசத்தின் படானா நகரத்தில் வானவியல் படிப்பிற்கு உயர்கல்வி நிலையம் அமைத்து கொடுத்தார்..
# சாணக்கியன் இராசமாணிக்கம்


**சாணக்கியன் ராகுல் ராசபுத்திரன் இராசமாணிக்கம்** (*Shanakiyan Ragul Rajaputhiran Rasamanickam*, பிறப்பு: 20 செப்டம்பர் 1990) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.  

## வாழ்க்கைக் குறிப்பு
சாணக்கியன் 1990 செப்டம்பர் 20 இல் பிறந்தார். இவர் கண்டி திரித்துவக் கல்லூரியில் கல்வி பயின்றார். இவர் ராசபக்ச ஆட்சியின் ஆதரவாளராகவும், துணை இராணுவக் குழுத் தலைவர் பிள்ளையானின் ஆதரவாளராகவும் செயல்பட்டவர். இவர் 2020 நாடாளுமன்றத் தேர்தலில் மட்டக்களப்பு மாவட்டத்தில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராகப் போட்டியிட்டு நாடாளுமன்றத்திற்கு முதல் தடவையாகத் தெரிவு செய்யப்பட்டார். 2024 நாடாளுமன்றத் தேர்தலில் மட்டக்களப்பு மாவட்டத்தில் இலங்கைத் தமிழரசுக் கட்சியின் வேட்பாளராகப் போட்டியிட்டு 65,458 விருப்பு வாக்குகள் பெற்று நாடாளுமன்றத்திற்கு மீண்டும் தெரிவு செய்யப்பட்டார்.  

## தேர்தல் வரலாறு
**சாணக்கியன் இராசமாணிக்கத்தின் தேர்தல் வரலாறு**

| 2015 நாடாளுமன்றம் | மட்டக்களப்பு மாவட்டம் | இலங்கை சுதந்திரக் கட்சி | ஐக்கிய மக்கள் சுதந்திரக் கூட்டணி | align= | தெரிவு செய்யப்படவில்லை |
| --- | --- | --- | --- | --- | --- |
| 2020 நாடாளுமன்றம் | மட்டக்களப்பு மாவட்டம் | இலங்கைத் தமிழரசுக் கட்சி | தமிழ்த் தேசியக் கூட்டமைப்பு | align= | } |
# உமாங் லாய்


**உமாங் லாய்** (Umang Lai ) என்பது இமயமலை மாநிலமான மணிப்பூரில் பண்டைய காலங்களிலிருந்து, பிரதான வனக் குழுவான மேதி மக்களால் வணங்கப்படும் உள்ளூர் வன தெய்வங்களுக்காக பாதுகாக்கப்பட்ட புனித தோப்புகளின் குழு ஆகும். இங்கு தோப்புகளும் தெய்வங்களும் வழிபடப்படுகின்றன அவற்றின் மகிழ்ச்சியான விழா ஒவ்வொரு ஆண்டும் இலாய் அரோபா என்ற இசை மற்றும் நடன விழா மூலம் கொண்டாடப்படுகிறது. மாநிலத்தில் 365 உமாங் லாயிகள உள்ளன. அவற்றில் 166 மாநிலத்தின் பள்ளத்தாக்கு பகுதிகளில் அடையாளம் காணப்பட்டுள்ளன.  

## பட்டியல்கள்
உமாங் லாய் புனித தோப்புகள் மணிப்பூரின் கிழக்கு இம்பால் மாவட்டம், மேற்கு இம்பால் மாவட்டம், தௌபால், கச்சிங், பிஷ்ணுபூர் போன்ற மாவட்டங்களில் பரவலாக பரவியுள்ளன.  

## தற்போதைய நிலை
தற்போது, மத ரீதியாக பாதுகாக்கப்பட்டுள்ள இந்த புனித தோப்புகள் சரியான கவனமும் கவனிப்பும் இல்லாததால், ஆபத்தில் உள்ளன. இந்த உமாங் லாயிகள் அத்துமீறலுக்கும், சுரண்டலுக்கும் பலியாகிவிட்டது .
# சனமாகி கியோங் கோயில்


**சனமாகி கியோங் கோயில்** (Sanamahi Kiyong Temple) அல்லது **சனாமாகி லைனிங்க்கோல்** என்பது **கங்கேலி** தெய்வமான இறைவன் இலெய்னிங்தூ சனமாகியின் கோயிலாகும் . இது இந்தியாவின் மணிப்பூரின் கிழக்கு இம்பால் மாவட்டத்தில் நோங்மைச்சிங் மலையின் மலை உச்சியில் அமைந்துள்ளது. இது பெரும்பாலும் மணிப்பூரின் மேற்கு இம்பால் மாவட்டத்தின் சனமாகி கோயிலுடன் குழப்பமடைகிறது.  

## முக்கியத்துவம்
இந்த கோயில் மாநிலத்தின் சுற்றுலா தலங்களில் ஒன்றாக விளங்குகிறது. தவிர, உரோங்மெய் நாகா மக்கள், ஜீலியாங்ராங் மக்கள், பிஷ்ணுபிரியா மணிப்பூரி மக்கள் மற்றும் உள்ளூர் மற்றும் வெளிநாடுகளில் இருந்து மணிப்புரியம் அல்லது மேதி மக்கள் உள்ளிட்ட சகாமிசத்தை பின்பற்றுபவர்களுக்கு இது ஒரு மத இடமாகும். ஒரு புனிதமான பூயாவில் (மேதி நூல்கள்), நோங்மைச்சிங் மலையின் மலையடிவாரத்தில் ஒரு பெரிய கோயில் புனிதப்படுத்தப்படும் என்று பல ஆண்டுகளுக்கு முன்பே சொல்லப்பட்டது. இப்போது, அது நிறைவேறியது.  
<sup data-ve-ignore="true">&#x5B; *<span title="This claim needs references to reliable sources. (January 2020)">மேற்கோள் தேவை</span>* &#x5D;</sup>
# இயாங்தாங் இலாய்ரெம்பி கோயில்


**இயாங்தாங் இலாய்ரெம்பி கோயில்** (Hiyangthang Lairembi Temple) என்பது மணிப்பூரின் மேற்கு இம்பால் மாவட்டத்தில், இயாங்தாங்கில் அமைந்துள்ள, இயாங்தாங் லாய்ரெம்பி தேவியின் பெரிய கோயிலாகும்.  

## முக்கியத்துவம்
இந்தக் கோயில் இப்பகுதியின் முக்கிய யாத்திரை தளமாக இருக்கிறது. இது மாநிலத்தின் மிகப்பெரிய மற்றும் அதிகம் பார்வையிடும் யாத்திரை தளத்தில் ஒன்றாகும். இக்கோயில் இந்து மதம் மற்றும் சனமாகிசம் ஆகியவற்றுடன் மத ரீதியான தொடர்பைக் கொண்ட ஒரு தனித்துவமான அம்சத்தைக் கொண்டுள்ளது. இந்த கோயில் இயாங்தாங் லாய்ரெம்பி தேவியின் ஒரே தங்குமிடம் என்று நம்பப்படுகிறது.அவர் இந்து தேவி துர்கா மற்றும் கங்லே தேவி **பந்தோய்பிக்கு** இணையான ஒரு வடிவமாவார்.
# கொந்தௌஜம் இலாய்ரெம்பி ஜி குபாம்


கொந்தௌஜம் இலாய்ரெம்பி ஜி குபாம் அல்லது **கொந்தூஜம் லைரெம்பி கோயில்** என்பது புனித ஆலமரத்தில் மூன்று ஆயிரம் ஆண்டுகள் குடி கொண்டுள்ள பழமையான பழங்கால புனித ஆலயம் ஆகும். இது உமாங் லாய் தேவியின் "கொந்தௌஜம் தம்பா லைரெம்பி", சோரரனின் துணைவியார், மணிப்பூரி புராணங்களில் வான கடவுள் மற்றும் சனமிகம் (மணிப்பூரி மதம்) ஆகியவற்றின் முழுமையான தங்குமிடமாகும். இந்த கோயில் மணிப்பூரின் மேற்கு இம்பால் மாவட்டத்திலுள்ள கொந்தூஜம் என்ற கிராமத்தில் அமைந்துள்ளது.  

இக்கோயில் ஆலமரம் உலகின் மிகப் பழமையான ஒன்றாகும்.  

## மரபு
கோயில் வளாகத்தில் நுழைய தாயும், குழந்தைகள் மட்டுமே அனுமதிக்கப்படுகிறது. ஏனென்றால் இங்குள்ள தெய்வம் மணிப்பூரி புராணங்களின்படி வான் கடவுளான சோரரனால் பிரிக்கப்பட்டு தனது மகன் **கோரிபாபாவை** விட்டு வெளியேறியது.  

## ஈர்ப்புகள்

- வரலாற்று தளமான இந்தப்பகுதியில் கிடைத்துள்ள பண்டைய மணிப்புரியத்தில் எழுதப்பட்ட பண்டைய கல் கல்வெட்டுகள் கிடைத்துள்ளன. அவை இன்றும் எந்த நிபுணர்களாலும் படிக்க முடியவில்லை.
- டிராகன் வடிவத்தில் நன்கு கட்டமைக்கப்பட்ட இரண்டு பழங்கால கல் டிராகன் படகுகள் ஆலமர வளாகத்தில் நிறுவப்பட்டுள்ளன.
- மேலும், இங்குள்ள மற்ற ஆலமரங்களும் ஒரே மரத்தின் வேரிலிருந்து தோன்றியவை.
- சுமார் மூன்று ஆயிரம் ஆண்டுகள் பழமையான பண்டைய ஆலமரத்துக்கு அருகில் ஒரு சிறிய நீரோடை ஓடிக்கொண்டிருக்கிறது.
# கௌப்ரு மலை


**கௌப்ரு மலை** (Mount Koubru) என்பது இந்தியாவின் மணிப்பூரில் உள்ள மிக உயரமான மலைகளில் ஒன்றாகும். மேலும், மணிப்புரி தெய்வமான *இலெய்னிங்தோ கௌப்ருவும்,* மேதி புராணங்களில் உள்ள மற்ற மேதி தெய்வங்களின் தங்குமிடமாகும். சப்போர்மினா நகரம் இம்மலையின் கீழே உள்ளது. இது மணிப்பூரின் காங்போக்பி மாவட்டத்தில் அமைந்துள்ளது. மேலும், மணிப்பூரில் பெருமளவு பார்வையிடப்படும் ஒரு வழிபாட்டு தலங்களில் ஒன்றாகும்.  

மலை, நடைப்பிரயாணத்திற்கும், மலையேற்றத்திற்கும் குறிப்பிடத்தக்கது.  

## கலாச்சாரம்
பண்டைய காலங்களிலிருந்தே மணிப்பூரிலும், மணிப்பூர் இராச்சியம்}கங்லேவிலும் உலகில் பிரதான புனித யாத்திரைத் தளமாக இம்மலை விளங்குகிறது. மேதி மக்களும் சனமாகி நம்பிக்கையைப் பின்பற்றுபவர்களும் தங்கள் வாழ்நாளில் ஒரு முறை இம்மலையில் ஏறுகிறார்கள்.
# தங்ஜிங் மலை


**தங்ஜிங் மலை** (Thangjing Hill) என்பது இந்தியாவின் இமயமலை மாநிலமான மணிப்பூரில் உள்ள ஒரு மலைத்தொடராகும். இது எப்தூ தங்ஜிங் மற்றும் மேதி புராணங்களில் உள்ள மற்ற மேதி தெய்வங்களின் தங்குமிடமாகும். மலையடிவாரத்தில் உள்ள சனமாகி நம்பிக்கையைப் பின்பற்றுபவர்களுக்கு மலையடிவாரத்தில் உள்ள எபுடோ தங்ஜிங் கோயில் ஒரு முக்கிய யாத்திரைத் தலமாகும்.  

## புராணம்
மேதி புராணத்தில், இந்த மலை முக்கியத் தெய்வமான எபுதோ தங்ஜிங்குடன் தொடர்புடையது. அவர் மலையின் பாதுகாவலராகவும், தெற்கு மணிப்பூர் இராச்சியத்தின் பாதுகாவலராகவும் இருக்கிறார். கம்பா தோய்பியின் சிறந்த மேதி காவிய கவிதைகளிலும் இந்த மலை குறிப்பிடப்பட்டுள்ளது.
# குலசிங்கம் திலீபன்


**குலசிங்கம் திலீபன்** (*Kulasingam Dhileeban*, பிறப்பு: 22 மே 1979) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.  

## வாழ்க்கைக் குறிப்பு
குலசிங்கம் திலீபன் 1979 மே 22 இல் பிறந்தார். வன்னி மாவட்டத்தில் இவரது கட்சியில் இருந்து எவரும் நாடாளுமன்றத்திற்குத் தெரிவாகவில்லை. இவர் 2020 நாடாளுமன்றத் தேர்தலில் வன்னி மாவட்டத்தில் ஈழ மக்கள் ஜனநாயகக் கட்சி வேட்பாளராக மீண்டும் போட்டியிட்டு 3,203 வாக்குகள் பெற்று நாடாளுமன்றத்திற்கு முதல் தடவையாகத் தெரிவு செய்யப்பட்டார்.  

## தேர்தல் வரலாறு
**குலசிங்கம் திலீபனின் தேர்தல் வரலாறு**

| 2015 நாடாளுமன்றம் | வன்னி மாவட்டம் | ஈழ மக்கள் ஜனநாயகக் கட்சி | இல்லை | align= | தெரிவு செய்யப்படவில்லை |
| --- | --- | --- | --- | --- | --- |
| 2020 நாடாளுமன்றம் |  |  |  |  |  |
# பாருனி மலை


**பாருனி மலை** (Baruni Hill ) நோங்மைச்சிங் மலை அல்லது செல்லோய் லாங்மாய் மலை அல்லது ஞாயிறு மலை என்றும் அழைக்கப்படும் இது மணிப்பூரின் இமயமலையில் உள்ள ஒரு மலைத்தொடராகும். மேதி புராணங்களின்படி லைனிங்தோ நோங்போக் நிங்தோ என்ற தெய்வமும், அவரது மனைவி பாந்தோய்பியும் தங்குமிடமாகும். இந்த மலை முழு வடகிழக்கு இந்தியாவிலும் சனமாகி நம்பிக்கையைப் பின்பற்றுபவர்களுக்கு மிக முக்கியமான யாத்திரைத் தளங்களில் ஒன்றாகும். மலை நடைபயணம் ,மலையேற்றம் உள்ளிட்ட சாகச நடவடிக்கைகளுக்கு இந்த மலை மிகவும் பிரபலமானது.  

## புராண நம்பிக்கை
இந்த மலை, மணிப்பூரி புராணங்களில் இலெய்னிங்தோ நோங்போக் நிங்தோவும் அவரது மனைவியான பாந்தோய்பியும் தங்குமிடம் என்று நம்பப்படுகிறது. பிற்காலத்தில், மணிப்பூர் இராச்சியத்தில் இந்து மதத்தின் வருகையுடன், லெய்னிங்தோ நோங்போக் நிங்தோவின் பண்புகளை இந்து மதத்தின் சிவன் என்று அடையாளம் காணப்பட்டது.  

## புனிதத் தளங்கள்
மலையடிவாரத்தில் உள்ள நூற்றுக்கணக்கான புனிதத் தளங்களில், இலெய்னிங்தோ சனமாகியும், அவரது தாயார் இலெயமரெல் சிதாபி ஆகியோரின் தங்குமிடமான சனமாகி கியோங் கோயில் அதிகம் பார்வையிடப்பட்ட ஒன்றாகும். இந்த கோயில் கபூய், தாங்க்குல், கோம், அமர், சோத்தே, செலியாங்ராங், மேதி, பிஷ்ணுப்ரியா மணிப்பூரி மக்கள் மற்றும் உலகின் பல்வேறு மூலைகளிலிருந்தும் சனமாகி நம்பிக்கையைப் பின்பற்றுபவர்களின் புனித யாத்திரைத் தளமாகும்.
# சனமாகி கோயில்


**சனமாகி கோயில்** (Sanamahi Temple) அல்லது சனமாகி சங்க்லன் என்பது சனமாகிசத்தின் உயர்ந்த தெய்வமான இலெய்னிங்தோ சனமாகியின் கோயிலாகும். இது இந்தியாவின் மணிப்பூரின் மேற்கு இம்பால் மாவட்டத்தில் காங்லா அரண்மனைக்கு அருகிலுள்ள சனக்வா இயைமா கொல்லூப்பில் அமைந்துள்ளது. இது ஆசியாவின் பழமையான கோவில்களில் ஒன்றாகும். இருப்பினும், இது பெரும்பாலும் மணிப்பூரின் கிழக்கு இம்பால் மாவட்டத்தின் நோங்மைச்சிங் மலையின் மலையடிவாரத்தில் அமைந்துள்ள சனமாகி கியோங் கோயிலுடன் குழப்பமடைகிறது. இது மாநிலத்தின் மிகப்பெரிய கங்லே கோயில்களில் ஒன்றாகும்.  

## கட்டுமானம்
இது கி.பி 1891 இல் மணிப்பூர் (சுதேச அரசு) மன்னர் குலச்சந்திர சிங்கின் காலத்தில் புனரமைக்கப்பட்டது. இது ஆசியாவின் பழமையான கோயில்களில் ஒன்றாகும். இதன் கூரை கோதிக் பாணியில் கட்டப்பட்டுள்ளது. அதன் தெற்கு பக்கத்தில், நீண்ட ஒரு முன்பக்கத்தைக் கொண்டுள்ளது. கட்டமைப்பு ஒரு எண்கோண அடித்தளத்தில் எழுப்பப்பட்டுளது. மேற்கு இம்பால் மாவட்டத்தில் தற்போது மணிப்பூர் இராணுவத்தின் ஒரு படைப்பிரிவு இதன் மைதானத்தில் அமைந்துள்ளது .  

## முக்கியத்துவம்
இது மாநிலத்தின் முக்கிய சுற்றுலாத் தலங்களில் ஒன்றாகும். மேலும் மணிப்புரி மக்கள், கபூய், பிஷ்ணுப்ரியா மணிப்புரீ மக்கள் மேலும், உலகெங்கிலும் உள்ள செலியாங்ராங் மக்கள் உட்பட சனகாமிசத்தை பின்பற்றுபவர்களின் மத இடமாகும்.
# யோசிகிதே சூகா


**யோசிகிடே சூகா** (*Yoshihide Suga*; பிறப்பு: 6 திசம்பர் 1948}} சப்பானிய அரசியல்வாதி ஆவார். இவர் 2020 செப்டம்பர் 16 இல் சப்பானியப் பிரதமராகத் தேர்ந்தெடுக்கப்பட்டார்.  

இளங்கலைச் சட்டம் பட்டம் பெற்ற யோசிகிடே சூகா 1975 இல் அரசியலில் இறங்கினார். 1987 இல் யோக்கோகாமா மாநகரசபை உறுப்பினராகத் தேர்ந்தெடுக்கப்பட்டார். 1996 பொதுத் தேர்தலில் கனகாவா தொகுதியில் லிபரல் சனநாயகக் கட்சியின் வேட்பாளராகப் போட்டியிட்டு வெற்றி பெற்று நாடாளுமன்றம் சென்றார்.  

சப்பானிய நாடாளுமன்றத்தில், சூகா 2006 ஆம் ஆண்டில் உட்துறை மற்றும் தகவல்தொடர்பு அமைச்சராகப் நியமிக்கப்பட்டார். 2012 இல் அமைச்சரவையின் தலைமைச் செயலாளரானார். 2020 செப்டம்பரில், பிரதமர் சின்சோ அபே அரசியலில் இருந்து ஓய்வு பெறுவதாக அறிவித்ததை அடுத்து, சூகா ஆளும் லிபரல் சனநாயகக் கட்சியின் தலைவர் பதவிக்குப் போட்டியிட்டார். 2020 செப்டம்பர் 14 இல் இவர் கட்சித் தலைவராகத் தேர்ந்தெடுக்கப்பட்டார். 2020 செப்டம்பர் 16 இல் இவர் புதிய பிரதமராக நாடாளுமன்றத்தினால் அறிவிக்கப்பட்டார். சப்பானியப் பேரரசர் நருஹித்தோ இவரது நியமனத்தை ஏற்றுக் கொண்டார்.
# பி. சி. ஜார்ஜ்

**பி.சி. ஜார்ஜ்** (பிறப்பு: 1951 ஆம் ஆண்டு ஆகஸ்ட் 28) ஒரு இந்திய அரசியல்வாதி . இவர் கேரள மாநிலத்தின் கோட்டயம் மாவட்டத்தில் பூஞ்ஞார் தொகுதியின் சட்டமன்ற உறுப்பின<nowiki/>ராக உள்ளார். தொடர்ந்த ஆறு முறை அந்த தொகுதியில் சட்டமன்ற உறுப்பினராக இருக்கிறார். தற்போது கேரள சட்டமன்றத்தில் உள்ள இரண்டு தேசிய ஜனநாயக கூட்டணி சட்டமன்ற உறுப்பினர்களில் இவரும் ஒருவர்.  

இவர் ஐக்கிய ஜனநாயக முன்னணி (இந்தியா) அரசாங்கத்தின் கேரள காங்கிரஸ் (எம்) கட்சியின் 2011 முதல் 2015 வரை சட்டமன்றத்தின் தலைமை கொறடாவாக பணியாற்றினார். பின்னர் இவர் சுயேச்சை அரசியல்வாதியானார். 2017ல் கேரள ஜனபக்ஷம் என்ற கட்சியை உருவாக்கினார். 2019 இந்திய பொதுத் தேர்தலுக்கு முன்னர், இவரது கட்சி தேசிய ஜனநாயக கூட்டணியில் (என்.டி.ஏ) இணைந்தது.  

## தனிப்பட்ட வாழ்க்கை
ஜார்ஜ், 1981 ஆம் ஆண்டு ஜனவரி 25 அன்று உஷா ஜார்ஜ் என்பவரை இல் திருமணம் செய்து கொண்டார். எராத்துப்பேட்டாவில் மேஃப்ளவர் பியூட்டி என்ற அழகு நிலையத்தை உஷா நடத்தி வருகிறார். இவர்களுக்கு ஷோன் மற்றும் ஷேன் என்ற இரண்டு மகன்கள் உள்ளனர். இவரது மகன்களில் ஒருவரான ஷோன், மூத்த நடிகர் ஜகதி ஸ்ரீகுமாரின் மகள் பார்வதியை திருமணம் செய்து கொண்டார்.  
**'''பிசி ஜார்ஜின் தேர்தல் வெற்றிகள்'''**

| 1980 | வி.ஜே.ஜோசப் | KEC | 25,806 |  |
| --- | --- | --- | --- | --- |
| 1982 | என்.எம் ஜோசப் | ஜே.என்.பி | 33,844 |  |
| 1996 | ஜாய் ஆபிரகாம் | KEC-M | 48,834 |  |
| 2001 | அட்வா. டிவி ஆபிரகாம் | KEC-M | 48,499 |  |
| 2006 | அட்வா. ஆபிரகாம் கைபன்ப்ளக்கல் | KEC-M | 48,795 |  |
| 2011 | அட்வா. மோகன் தாமஸ் | சுயாதீனமான | 59,809 |  |
| 2016 | ஜார்ஜ்குட்டி அகஸ்டி | கேரள காங்கிரஸ் (எம்) | 63,621 | } |

## சர்ச்சைகள்
ஜார்ஜ் பாலியல் பலாத்காரத்திற்கு ஆளான ஒரு கத்தோலிக்க கன்னியாஸ்திரி பற்றி கருத்து கூரும்போது பெண்களை பற்றி கடுமையான கருத்து கூறினார். இதற்காக இவர் மீது பெண்கள் ஆணையம் சம்மன் அனுப்பியது.  

## திரைப்படவியல்

- 2010: *9 கே.கே. ரோடு*
- 2017: *ஆச்சயன்கள்*
- 2018: *முதல்வராக தைவாமே கைதோஜம் கே.குமார் அகனம்*
- 2018: காவல்துறை அதிகாரியாக *தேக்குச்சியம் பனிதல்லியம்*
# கொல்லம் வானூர்தி நிலையம்



**கொல்லம் வானூர்தி நிலையம்** (*Quilon Aerodrome*) என்பது தென்னிந்தியாவின் முந்தைய திருவிதாங்கூர் நாடும், இன்றைய கேரள மாநிலத்தின் கொல்லம் நகரில் உள்ள ஒரு வானூர்தி நிலையம் ஆகும் . 1920 களில், சென்னை மகாணத்தை பிரித்தானியர் ஆட்சி செய்த காலத்தில் கொச்சின், திருவிதாங்கூர் மற்றும் மலபார் மாவட்டங்களில் குடிமை சமூகத்திற்கான வேறு வானூர்தி நிலையங்கள் இல்லை என்ற நிலை இருந்தது. திருவனந்தபுரம் பன்னாட்டு வானூர்தி நிலையத்துக்கு தெற்கே 1932 ஆம் ஆண்டில் சமஸ்தான தலைநகருக்கு தெற்கே, உருவாக்கபட்டது. இது ஆசிரமம் மைதானம் என்று அறியப்பட்டது.  

வானூர்தியின் தரையிறங்கும் பகுதி அருகிலுள்ள மலைகளிலிருந்து கொண்டுவரப்பட்ட செம்புரைக்கற்றகளால் பலப்படுத்தப்பட்டது, ஏனெனில் அங்கு ஏற்னவே இருந்த தளர்வான மண் வானூர்தி நிலையத்திற்ககுப் பொருந்தாது. வானூர்தி நிலையத்தில் கட்டிடங்கள் எதுவும் இல்லை, இருப்பினும், நிறுத்தப்படும் விமானங்களுக்கான வட்ட கான்கிரீட் திண்டு கட்டப்பட்டது. வானூர்தி நிலையம் பொதுப்பணித் துறையின் கட்டுப்பாட்டில் இருந்தது. வானூர்தி நிலையம் பயிற்சிகளுக்ககும் பயன்படுத்தப்பட்டது. வானூர்தி நிலையத்ததின் எல்லையில் பயிற்சி விமானத்தில் ஏற்பட்ட விபத்தானது, விமானி மற்றும் பயிற்சிபெற்றவரின் மரணத்திற்கு காரணமாக ஆனாதால் இவை நிறுத்தப்பட்டன.  

## பழைய வானூர்தி நிலையத்தில் வானூர்தி பயிற்சி பள்ளிக்கான திட்டம்
2009 -2012 காலப்பகுதியில், உள்ளூர் அதிகாரிகள் வானூர்தி பயிற்சி பள்ளிக்காக வானூர்தி நிலையத்தைப் புதுப்பிக்க திட்டமிட்டனர். இலகுரக விமானங்களுக்காக 4,000 அடி ஓடுபாதை. இருக்கிறது என்றாலும், இந்த தளத்தைச் சுற்றி இப்போது கட்டிடங்கள் மற்றும் செல்பசி கோபுரங்கள் போன்ற பல உயரமான கட்டமைப்புகளால் சூழப்பட்டிருப்பதாலும், இந்த திட்டத்துக்கு உள்ளூர் மக்களிடமிருந்து ஆட்சேபனைகள் தோன்றியதாலும், திட்டம் நிராகரிக்கப்பட்டது.  

## வான்வழித் திட்டங்களின் மறுமலர்ச்சி
கேரள அரசு அஸ்ராம் பழைய வானூர்தி நிலைய பகுதி உட்பட 10 வான்வழிப் பாதைகளை அமைக்கும் திட்டத்தைத் தொடங்கியது. இது தொடர்பாக பிப்ரவரி 2020 அன்று மாநில அரசு இந்திய சிவில் விமான அமைச்சகத்திற்கு சாத்தியக்கூறு ஆய்வு அறிக்கையை சமர்ப்பித்தது.
# கம்பா தோய்பி


**கம்பா தோய்பி** (**Khamba Thoibi**) என்பது பழங்கால இராச்சியமான மொய்ராங்கில் குமான் இளவரசர் கம்பா என்பவனுக்கும், மொய்ராங் இளவரசி தோய்பி ஆகியோருக்கு இடையிலான 12 ஆம் நூற்றாண்டின் காதல் கதையை அடிப்படையாகக் கொண்ட ஒரு புகழ்பெற்ற மேதி மொழி காவியக் கவிதையாகும். இந்த கவிதையை சாமுரோவின் புகழ்பெற்ற கவிஞர் இஜாம் அங்கங்கால் என்பவர் இயற்றியுள்ளார். இது மணிப்பூரியின் தேசிய காவியமாக கருதப்படுகிறது. 34,000 வசனங்களைக் கொண்ட இக்கவிதைத் தொகுப்பு மேதி இலக்கியத்தில் உள்ள அனைத்து காவியக் கவிதைகளிலும் மிகப் பெரியதாகும். இது, இராமாயணத்தை விடவும் பெரியது.  

இக்காவியம், மணிப்பூரின் இரண்டு பெரிய கலாச்சார வளங்களான "மொய்ராங் சயோன்" (மொய்ராங் அவதாரங்கள்) மற்றும் "மொய்ராங் கங்லிரோல்" (பண்டைய மொய்ராங் புனைவுகள்) ஆகியவற்றின் முக்கிய கூறுகளில் ஒன்றாகும்.  

மேதி கலாச்சாரத்தின் ஒரு நாட்டுப்புற நடனம், *"கம்பா தோய்பி"* என்ற தலைப்பில், பண்டைய மொய்ராங்கின் எபுடோ தங்ஜிங் பிரபுவின் இபுதோ தங்ஜிங் கோயிலில் கம்பாவும், தோய்பி ஆகியோரால் முதன்முதலில் நிகழ்த்தட்டது என்று நம்பப்படுகிறது.  

இதனை சாமுரோவின் கவிஞர் இஜாம் அங்கங்கால் என்பவர் இயற்றியுள்ளார். காவியக் கவிதையை உருவாக்கும் முன், பண்டைய இராச்சியமான மொய்ராங்கில் நாட்டுப்புறப் பாடல்கள் மூலமும், வாய்வழி நாட்டுப்புறக் கதைகள் வடிவிலும் சொல்லப்பட்டது. இருப்பினும், மேதி இலக்கியத்திற்கு அங்கங்கால் கவிதையை எழுதிய பின்னர், இந்த கதை மணிப்பூர் மாநிலம் வழியாக பிரபலப்படுத்தப்பட்டது.  

## நடன வடிவம்
கம்பா தோய்பி ஜாகோய் என்பது மணிப்பூரின் பண்டைய இராச்சியமான மொய்ராங்கின் நாட்டுப்புற நடனமாகும். இந்த நடனம் முதன்முதலில் மணிப்பூரி புராணங்களில் புகழ்பெற்ற நாயகனான கம்பாவும், அன்றைய மொய்ராங்கின் இளவரசியான அவனது காதலி தோய்பியும் பண்டைய இறைவன் இபுதோ தங்ஜிங் கோவிலின் வளாகத்தில் நிகழ்த்தப்பட்டதாக நம்பப்பட்டது. மணிப்பூரில் உள்ள இலாய் அரோபாவின் மத விழாவின் போது இந்த நடனம் இன்னும் நிகழ்த்தப்படுகிறது.  
<sup data-ve-ignore="true">&#x5B; *<span title="This claim needs references to reliable sources. (November 2019)">மேற்கோள் தேவை</span>* &#x5D;</sup>
# ராயகடா



**இராயகடா** (**Rayagada**) இந்தியாவின் ஒடிசா மாநிலத்தில் உள்ள ராயகடா மாவடடத்தின் நிர்வாகத் தலைமையிடமும், நகராட்சியும் ஆகும். இராயகடா நகரத்தை நிறுவியவர் கலிங்கத்தின் ஜெய்ப்பூர் சிற்றரசர் *விஸ்வநாத் தேவ் கஜபதி* (கிபி 1527-1531) ஆவார். 1947 இந்திய விடுதலைக்கு முன்னர் வரை ராயகடா நகரம், ஜெய்ப்பூர் இராச்சியத்தின் தலைநகராக விளங்கியது. இந்நகரம் அருகே உள்ள தேவகிரி மலையில் பஞ்சமுக சிவலிங்கம் கோயில் உள்ளது.  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 24 வார்டுகளும், 16,362 வீடுகளும் கொண்ட ராயகடா நகரத்தின் மொத்த மக்கள்தொகை 71,208 ஆகும். அதில் ஆண்கள் 36,036 மற்றும் 35,172 பெண்கள் உள்ளனர். பாலின விகிதம் 1000 ஆண்களுக்கு 976 பெண்கள் வீதம் உள்ளனர். சராசரி எழுத்தறிவு 78.62% ஆக உள்ளது. மக்கள்தொகையில் இந்துக்கள் 94.06%, இசுலாமியர் 2.21%, கிறித்தவர்கள் 2.93% மற்றும் பிறர் 0.81% ஆகவுள்ளனர். இநநகரத்தில் பெரும்பான்மையோர் ஒடியா மொழி பேசுகின்றனர்.  

## அரசியல்
இந்நகரம் இராயகடா சட்டமன்றத் தொகுதிக்கும் (பட்டியல் பழங்குடி மக்களுக்கு ஒதுக்கப்பட்டுள்ளது), கோராபுட் மக்களவை தொகுதிக்கும் உட்பட்டது.
# இராமச்சந்திரா


**இராமச்சந்திரன்** அல்லது **இராமதேவன்** (**Ramachandra**) (IAST: Rāmacandra, r. ), இந்தியாவின் தக்காண பீடபூமி பகுதியில் இருந்த தேவகிரி யாதவப் பேரரசை ஆண்ட சௌன யாதவ அரசமரபைச் சேர்ந்த பேரரசர் ஆவார்.  

இவர் கிளர்ச்சி செய்து, தனது பெற்றோரின் உடன் பிறந்தோரின் மகன் அம்மண்ணனிடமிருந்து, தேவகிரி யாதவப் பேரரசை கைப்பற்றி ஆண்டார். இவர் குஜராத்தின் வகேலர் மற்றும் பராமரர், கர்நாடகத்தின் ஹோய்சாலர் மற்றும் ஆந்திராவின் காக்கத்தியர்களிடமிருநது நிலப்பரப்புகளை வென்று தனது தேவகிரி யாதவப் பேரரசை விரிவாக்கம் செய்தார்.  

1296-இல் தில்லி சுல்தான் அலாவுதீன் கில்சியின் படைகள் இராமச்சந்திரனின் தேவகிரி யாதவப் பேரரசைக் கைப்பற்றியது. தில்லி சுல்தானுக்கு கப்பம் செலுத்த ஒப்புக் கொண்டார். பின்னர் 1303-1304-ஆண்டுகளில் சுல்தானுக்கு கப்பம் கட்டத் தவறியதால், மாலிக் காபூர் தலைமையிலான தில்லி சுல்தான் படைகள் 1308-இல் தேவகிரி யாதவப் பேரரசை வீழ்த்தியது. இராமச்சந்திரா தோல்வியை ஒப்புக் கொண்டதுடன், தனது படைகளை, ஹோய்சாலர் மற்றும் காக்கத்தியர் இராச்சியங்களை வீழ்த்த மாலிக் காபூருக்கு உதவினார்.
# மாநில நெடுஞ்சாலை 27 (மகாராட்டிரா)



**மாநில நெடுஞ்சாலை 27** (**State Highway 27**) இந்தியாவின் மகாராட்டிரா மாநிலத்தின் புனே மற்றும் அகமதுநகர் நகரங்களை இணைக்கும் மாநில நெடுஞ்சாலையாகும். இச்சாலை வழியாக பயணித்தால் புனே நகரத்திலிருந்து 2 மணி நேரத்தில் அகமதுநகரை அடையலாம். தொடருந்து மூலம் பயணம் செய்தால் 4 மணி நேரம் ஆகும்.  

## வழித்தடம்
புனே நகரத்திலிருந்து செல்லும் இம்மாநில நெடுஞ்சாலை எண் 27, வக்கோலி, சிக்ரபூர், ரஞ்சன்காவ்ன், சிரூர், சுபா, கேத்காவ்ன் வழியாக அகமதுநகரை அடைகிறது.  

## வக்கோலி-சிகாராபூர் பறக்கும் பாலம்r
இந்நெடுஞ்சாலையில் 2500 கோடி ரூபாய் திட்ட மதிப்பீட்டில், உயரத்தில், 1,000 தூண்களுடன், 25 கிலோ மீட்டர் தொலைவிற்கு, நான்கு வழித்தடங்கள் கொண்ட பறக்கும் பாலம் கட்டத் திட்டமிடப்பட்டுள்ளது.
# தேசிய வேதியியல் ஆய்வகம்


**தேசிய வேதியியல் ஆய்வகம்** (**National Chemical Laboratory** (NCL) இந்தியாவின் மகாராட்டிரா மாநிலத்தின் புனே நகரத்தில், அறிவியல் மற்றும் தொழிலக ஆய்வு மன்றத்தின் ஒரு பிரிவாக 1950-ஆம் ஆண்டு முதல் செயல்படுகிறது. இந்த ஆய்வகத்தில் ஏறத்தாழ 200 வேதியல் ஆய்வாளர்கள் பணி செய்கின்றனர். இந்த வேதியல் ஆய்வகம் பாலிமர் அறிவியல், கரிம வேதியியல், வினையூக்கம், பொருட்கள் வேதியியல், வேதியியல் பொறியியல், உயிர்வேதியியல் அறிவியல் மற்றும் வேதியியல் செயல்முறை மேம்பாடு ஆகியவற்றில் புலமைப் பெற்றது. அளவீட்டு அறிவியல் மற்றும் வேதியியல் தகவல்களுக்கு இது நல்ல உள்கட்டமைப்பைக் கொண்டுள்ளது.  

இந்த ஆய்வகத்தில் 400 மாணவர்கள் வேதியியல் துறையில் உயர் படிப்பு படிக்கின்றனர். மேலும் இந்த ஆய்வகம் ஆண்டுதோறும் 50 ஆய்வு மாணவர்களுக்கு முனைவர் பட்டம் வழங்குகிறது.  

தேசிய வேதியியல் ஆய்வகம் ஆண்டுதோறும் 400-க்கும் மேற்பட்ட ஆய்வுக் கட்டுரைகளை வெளியிடுகிறது. மேலும் இந்த ஆய்வகம் 60 கண்டுபிடிப்புகளுக்கு காப்புரிமை பெற்றுள்ளது.  

## வேதியியல் ஆய்வுக் குழுக்கள்
- வினையூக்கம்
- வேதியியல் உயிரியல் & உயிரியல் வேதியியல்
- வேதியியல் பொறியியல் அறிவியல்
- கூட்டமைப்பு திரவவியல் & பலபடி பொறியியல்
- பன்முகத்தன்மை மற்றும் ஒரே மாதிரியான வினையூக்கம்
- தொழில்துறை ஓட்ட மாதிரி
- பொருட்கள் வேதியியல்
- நானோ பொருட்கள் அறிவியல் & தொழில்நுட்பம்
- கரிம வேதியியல்
- தாவரத்திசு வளர்ப்பு
- பலபடி வேதியியல் & பொருட்கள்
- செயல்முறை வடிவமைப்பு மற்றும் மேம்பாடு
- நொதியியல் மற்றும் நுண்ணுயிரியல்
- வினையூக்கி உலைகள் மற்றும் பிரித்தல்
# அப்பூட்டோ கடற்கரை தளம்


**அப்பூட்டோ கடற்கரை தளம்** *(Haputo Beach Site)* மேற்கு பசிபிக் பெருங்கடலிலுள்ள வடமேற்கு குவாமில் இருக்கும் ஒரு வரலாற்றுக்கு முந்தைய கிராம தளமாகும். அமெரிக்க கடற்படை நிலத்தில் ஒரு தங்குமிடம் அருகே அமைந்துள்ள இந்த தளத்தில், நிற்கும் பெரிய கற்தூண்களும் பாறையாலான தங்குமிடங்களும் குகைகளும் மனித ஆக்கிரமிப்புக்கான ஆதாரங்களாக உள்ளன. இத்தளத்தை அணுக இராணுவ அனுமதி தேவைப்படும். இங்கு செல்லும் பாதை ஒரு சுற்றுச்சூழல் பாதுகாப்பு பாதை வழியாக செல்கிறது.  

1974 ஆம் ஆண்டில் இந்த தளம் வரலாற்று இடங்களின் தேசிய பதிவேட்டில் பட்டியலிடப்பட்டது.
# கதாவோ குகை



**கதாவோ குகை** *(Gadao's Cave)* என்பது அமெரிக்காவுக்குச் சொந்தமான குவாம் தீவிலுள்ள ஒரு பாறை ஓவியத் தளமாகும். குவாம் தீவின் தென்கிழக்கு கடற்கரையிலுள்ள இனராசன் கிராமத்திற்கு அருகில் அமைந்துள்ள இந்த குகையில் சுமார் 50 உருவ வரைபடங்கள் உள்ளன. பவள சுண்ணாம்பும் மரம் சாறும் பயன்படுத்தி இவ்வுருவங்கள் வரையப்பட்டுள்ளன. மனித குச்சி உருவங்கள் பொருட்களை சுமந்து செல்வதாகத் தெரியும் இங்குள்ள இரண்டு படங்கள் மிகவும் அசாதாரணமான படங்களாகப் பார்க்கப்படுகின்றன. அவற்றை யார், எப்போது வரைந்தார்கள், அவற்றின் முக்கியத்துவம் என்ன என்று அறியப்படவில்லை.  

கதாவோ குகை 1974 ஆம் ஆண்டில் வரலாற்று இடங்களின் தேசிய பதிவேட்டில் பட்டியலிடப்பட்டது.
# கா. காதர் மஸ்தான்


**காதர் காதர் மஸ்தான்** (*K. Kader Masthan*, பிறப்பு: 11 சனவரி 1971) இலங்கை முசுலிம் அரசியல்வாதியும் நாடாளுமன்ற உறுப்பினரும், முன்னாள் பிரதி அமைச்சரும் ஆவார்.  

## வாழ்க்கைக் குறிப்பு
காதர் மஸ்தான் 1971 சனவரி 11 இல் பிறந்தார். 2018 சூன் மாதத்தில் இவர் மைத்திரிபால சிறிசேனவின் அமைச்சரவையில் மீள் குடியேற்றம், புனர்வாழ்வு, வடக்கு அபிவிருத்தி பிரதி அமைச்சராகவும், இந்து மத விவகார அலுவல்கள் பிரதி அமைச்சராகவும் நியமிக்கப்பட்டார். ஆனாலும் அவர் இந்து மத விவகார பிரதி அமைச்சர் பதவியை ஏற்க மறுத்து விட்டார்.  

காதர் மஸ்தான் 2020 நாடாளுமன்றத் தேர்தலில் வன்னி மாவட்டத்தில் இலங்கை பொதுசன முன்னணியின் வேட்பாளராகப் போட்டியிட்டு மீண்டும் நாடாளுமன்றத்திற்குத் தெரிவு செய்யப்பட்டார். இவர் மன்னார், முல்லைத்தீவு மாவட்ட ஒருங்கிணைப்புக் குழுத் தலைவராக அரசுத்தலைவர் கோட்டாபய ராஜபக்சவினால் 2020 ஆகத்து 12 இல் நியமிக்கப்பட்டார்.  

## தேர்தல் வரலாறு
**காதர் மஸ்தானின் தேர்தல் வரலாறு**

| 2015 நாடாளுமன்றம் | வன்னி மாவட்டம் | இலங்கை சுதந்திரக் கட்சி | ஐக்கிய மக்கள் சுதந்திரக் கூட்டணி | align= | **தெரிவு** |  |
| --- | --- | --- | --- | --- | --- | --- |
| 2020 நாடாளுமன்றம் | வன்னி மாவட்டம் | இலங்கை பொதுசன முன்னணி | - | align= | **தெரிவு** | } |
# தவராசா கலையரசன்


**தவராசா கலையரசன்** (*Thavarasa Kalaiarasan*, பிறப்பு: 16 ஏப்ரல் 1970) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## வாழ்க்கைக் குறிப்பு
கலையரசன் 1970 ஏப்ரல் 16 பிறந்தார். இவர் நாவிதன்வெளி பிரதேச சபையின் தலைவராகவும், கிழக்கு மாகாணசபை உறுப்பினராகவும் இருந்தவர்.  

கலையரசன் 2012 மாகாணசபைத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக அம்பாறை மாவட்டத்தில் போட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார். பின்னர் 2015 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளராகப் போட்டியிட்டு, கூட்டமைப்பு வேட்பாளர்களில் இரண்டாவதாக வந்தும், நாடாளுமன்றத்திற்குத் தெரிவாகவில்லை. இவர் மீண்டும் 2020 நாடாளுமன்றத் தேர்தலில் போட்டியிட்டார். இம்முறை கூட்டமைப்பில் அம்பாறை மாவட்டத்தில் போட்டியிட்ட எவரும் தெரிவு செய்யப்படவில்லை. ஆனாலும், அம்பாறை மாவட்டத்தில் இருந்து நாடாளுமன்றத்திற்கு தமிழர் பிரதிநிதித்துவம் எதுவும் கிடைக்காததால், இவர் தேசியப் பட்டியல் நாடாளுமன்ற உறுப்பினராக தமிழ்த் தேசியக் கூட்டமைப்பினால் நியமிக்கப்பட்டார்.  

2024 நாடாளுமன்றத் தேர்தலில் கலையரசன் இலங்கைத் தமிழரசுக் கட்சியின் வேட்பாளராக அம்பாறை மாவட்டத்தில் போட்டியிட்டு மூன்றாவதாக வந்து தோல்வியடைந்தார்.  

**தவராசா கலையரசனின் தேர்தல் வரலாறு**

| 2012 மாகாணசபை | அம்பாறை மாவட்டம் | இலங்கைத் தமிழரசுக் கட்சி | தமிழ்த் தேசியக் கூட்டமைப்பு | align= | **தெரிவு** |
| --- | --- | --- | --- | --- | --- |
| 2015 நாடாளுமன்றம் | அம்பாறை மாவட்டம் | இலங்கைத் தமிழரசுக் கட்சி | தமிழ்த் தேசியக் கூட்டமைப்பு | align= | தெரிவாகவில்லை |
| 2020 நாடாளுமன்றம் | அம்பாறை மாவட்டம் | இலங்கைத் தமிழரசுக் கட்சி | தமிழ்த் தேசியக் கூட்டமைப்பு | align= | தெரிவாகவில்லை
(<small>*தேசியப் பட்டியல் மூலம் தெரிவு*</small>) |
| 2024 நாடாளுமன்றம் | அம்பாறை மாவட்டம் | இலங்கைத் தமிழரசுக் கட்சி | align= | தெரிவாகவில்லை | } |
# ராஜா ராமச்சந்திர துரை

**ராஜா ராமச்சந்திர துரை**, ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியை சேர்த்தவர். இவர் 1967 ஆம் ஆண்டுகளில் நடந்த சட்டமன்ற தேர்தலில், கந்தர்வக்கோட்டை தொகுதியில் இருந்து, இந்திய தேசிய காங்கிரசுயின் சாா்பில் போட்டியிட்டு, தமிழக  
சட்டமன்றத்திற்கு தேர்ந்தெடுக்கப்பட்டார்.  

---
## பொது வாழ்க்கை

இவர் கந்தர்வக்கோட்டை ஜமீன் ராஜா ராஐகோபால பண்டாரத்தார் மகன் ஆவார்.
# எம். ரெங்கசாமி



**எம். ரெங்கசாமி** (*M. Rengasamy*) இந்தியாவைச் சேர்ந்த ஓர் அரசியல்வாதியாவார். தமிழ்நாடு மாநிலம் தஞ்சாவூர் மாவட்டம் பாபநாசம் பகுதியினைச் சார்ந்த இவர் 2011, 2016 ஆம் ஆண்டுகளில் நடைபெற்ற தேர்தல்களில் அண்ணா திராவிட முன்னேற்றக் கழகத்தின் சார்பில் தஞ்சாவூர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இதன் பின்னர் தகுதி நீக்கம் செய்யப்பட்ட 18 சட்டமன்ற உறுப்பினர்களில் இவரும் ஒருவராவார். 2017 ஆம் ஆண்டு அமமுக கட்சியில் சேர்ந்த இவர் அம்மா மக்கள் முன்னேற்றக் கழகத்தின் பொருளாளராக இருந்தார். 2019 ஆம் ஆண்டு நடந்த சட்டமன்ற இடைத்தேர்தலில் இவர் தோல்வியடைந்தார்.  

## வாழ்க்கைக் குறிப்பு
எம். ரெங்கசாமி 1956 ஆம் ஆண்டு ஏப்ரல் மாதம் 12 ஆம் தேதியன்று பிறந்தார். இவரது பெற்றோர் கோ. மருதய்யா, ஜெயலெட்சுமி ஆகியோராவர். சொந்த ஊர், தஞ்சாவூர் மாவட்டம், பாபநாசம் வட்டத்தில் உள்ள நல்லவன்னியன் குடிக்காடு, மலையர்நத்தம் என்பதாகும். மனைவி ரெ. இந்திரா, மகன்கள் ரெ. மனோ பாரத், ரெ. வினோ பாரத் என்பவர்களாவர். 1972 ஆம் ஆண்டிலிருந்து அதிமுக கட்சியில் இணைந்து பணியாற்றி வந்தார்.
# வால்சந்த் இராசந்த்


**வால்சந்த் இராச்சந்த் தோசி** (Walchand Hirachand Doshi) (1882 நவம்பர் 23 - 1953 ஏப்ரல் 8) இவர் ஓர் இந்திய தொழிலதிபரும், வால்சந்த் குழுவின் நிறுவனருமாவார். இவர் இந்தியாவின் முதல் நவீன கப்பல் தளம், முதல் விமானத் தொழிற்சாலை, முதல் கார் தொழிற்சாலை போன்றவற்றை நிறுவினார். கட்டுமான நிறுவனங்கள், கரும்பு தோட்டங்கள், சர்க்கரை ஆலைகள், மிட்டாய் ஆலைகள், பொறியியல் நிறுவனங்கள் போன்ற பல வணிகங்களையும் இவர் நிறுவினார். வாரணாசியிலிருந்து இவருக்காக பிரத்யேகமாக தயாரிக்கப்பட்ட வெற்றிலை பானை இவர் அடிக்கடி சாப்பிடுவார்.  

## ஆரம்ப கால வாழ்க்கை
குசராத்தின் வான்கானேர் பகுதியைச் சேர்ந்த இவர் குசராத்தி ஜெயின் குடும்பத்தைச் சேர்ந்தவர். இவர் முந்தைய மும்பை மாகாணத்தின் சோலாப்பூரில் குடியேறினார். இவர் திகம்பர ஜெயின் குடும்பத்தில் சோலாப்பூரில் (இப்போது மகாராட்டிரா ) சேத் இராச்சந்த் நேமிசந்த் தோசிக்கும் அவரது முதல் மனைவி ராஜுவிற்கும் பிறந்தார். இராச்சந்த் பருத்தி வர்த்தகத்திலும், பணத்தை கடனாக வழங்கும் தொழிலிலும் ஈடுபட்டிருந்தார். வால்சந்தின் தாய் இவர் பிறந்த சில நாட்களுக்குப் பிறகு இறந்து போனார். இராச்சந்த் பின்னர் சக்குபாய் என்பவரை மணந்தார். சக்குபாயிக்கு குலாப்சந்த், ரத்தன்சந்த், இலால்சந்த் என்ற மூன்று மகன்கள் பிறந்தனர்.  

## கல்வி
இவர் 1899 இல் சோலாப்பூர் அரசு உயர்நிலைப் பள்ளியில் தனது மெட்ரிகுலேசனை முடித்த பின்னர் மும்பை புனித சேவியர் கல்லூரியில் பயின்றார். மேலும் மும்பை பல்கலைக்கழகத்திலும் தனது இளங்கலை பட்டம் பெற்றார். பின்னர் இவர் புனேவிலுள்ள தக்கான கல்லூரியில் பயின்றார். ஆனால் இவரது குடும்பத் தொழிலில் சேர தனது படிப்பை முழுமையடையாமல் விட்டுவிட்டார்.  

## திருமணம்
இவர் படித்துக்கொண்டிருந்தபோது, 1900 ஆம் ஆண்டில் சோலாப்பூர் வங்கியாளரின் மகளான ஜியு கிலாச்சந்த் என்பவரை மணந்தார். இந்த திருமணத்தின் மூலம், இவருக்கு சதுர் என்ற மகள் இருந்தாள். ஆனால் இவரது மனைவி பிரசவத்தில் இறந்தார். பின்னர் 1913 இல், குடும்பத்தின் அழுத்தம் காரணமாக, இவர் கஸ்தூர் மேத்தா என்பவரை மணந்தார். இவரது இரண்டாவது திருமணத்தின் மூலம் இவருக்கு ஒரு மகளும், ஒரு மகனும் இருந்தனர். ஆனால் இருவரும் குழந்தை பருவத்திலேயே இறந்தனர்.  

## ஆரம்பகால வணிகம்
தனது தந்தையின் குடும்ப வணிகமான வங்கி வர்த்தகத்திலும் பருத்தி வர்த்தகத்திலும் சில ஆண்டுகள் கழித்தபின், இவர் குடும்ப வியாபாரத்தில் தனக்கு ஆர்வமில்லை என்பதை உணர்ந்தார். முன்னாள் இரயில்வே எழுத்தர் இலட்சுமண்ராவ் பல்வந்த் பதக் என்பவருடன் இணைந்து கட்டுமானத்திற்கான இரயில்வே ஒப்பந்தக்காரரானார்; இந்த கூட்டு பின்னர் பதக்-வால்சந்த் நிறுவனமாக ஆனது. இவர் தான் ஒரு வெற்றிகரமான இரயில்வே ஒப்பந்தக்காரர் என்பதை நிரூபித்தார், ஆனால் மற்ற வணிக யோசனைகளுக்கும் வாய்ப்பளித்தார்.  

## இறப்பு
1949 ஆம் ஆண்டில், இவர் பக்கவாதத்தால் பாதிக்கப்பட்டு 1950 இல் வணிகத்திலிருந்து ஓய்வு பெற்றார். உடல் நலம் பெறர் இவரது கடைசி ஆண்டுகளில் இவரை மனைவி கஸ்தூர்பாய் நன்கு கவனித்து வந்தார். இவரை மும்பையிலிருந்து குசராத்திலுள்ள இயற்கைச் சூழல் நிறைந்த மத நகரமான சித்பூருக்கு அழைத்துச் சென்றார். இவர் 1953 ஏப்ரல் 8, அன்று சித்பூரில் காலமானார்.
# சேத்ரம் ஜாதவ்


**சேத்ரம் ஜாதவ்** (Chetram Jatav) இவர் ஓர் சுதந்திர போராட்ட வீரராவார். இவர் 1857 இல் நடந்த சிப்பாய்க் கிளர்ச்சியில் பங்கேற்றார். 1857 மே 26 அன்று வடமேற்கு மாகாணங்களில் (இப்போது உத்தரபிரதேசம் ) ஏட்டா மாவட்டத்தின் சோரோ பகுதியில் இவர் கலகத்தில் ஈடுபட்டார். கிழக்கிந்திய நிறுவனத்தின் இரானுவம் இறுதியாக இவர் கைது செய்து ஒரு மரத்தில் கட்டி வைத்து சுட்டுக் கொன்றனர். பிற ஆதாரங்களும் திவாரியின் ஆராய்ச்சியை வழியுறுத்துகின்றன. இந்த ஆராய்ச்சியாளர்கள் 1990 ஆம் ஆண்டு டி.சி.தினகரால் எழுதப்பட்ட *சுதந்த்ரதா சங்க்ராம் மீ அச்சுதோன் கா யோக்தான்* என்ற படைப்பிலிருந்து தங்கள் தகவலைப் பெற்றனர்.  

1857 ஆம் ஆண்டு கிளர்ச்சியின் விளைவாக இறந்த ஜாதவ் மற்றும் சிலரை பகுஜன் சமாஜ் கட்சியானது தலித் வீரத்தின் சின்னங்களாக ஏற்றுக்கொண்டது. திவாரியின் கருத்துப்படி, திவாரியின் கூற்றுப்படி, தலித் அறிவுஜீவிகள், உள்ளூர் தலைவர்கள், வரலாறுகள், தொன்மங்கள் மற்றும் புனைவுகள் ஆகியவற்றைப் பயன்படுத்தி ஓரங்கட்டப்பட்ட தலித்துகளை அணிதிரட்ட முயன்ற பகுஜன்சமாஜ் கட்டிக்காக 1857 ஆம் ஆண்டு கிளர்ச்சியில் ஈடுபட்ட உத்தரபிரதேச பிராந்தியங்களின் வாய்வழி வரலாறுகளில் பல ஆதாரங்கள் காணப்பட்டன. இந்த மாவீரர்களின் கதைகளை மீண்டும் கூறுவது, நினைவுச் சின்னங்களைக் கட்டுவது, அவர்களின் நினைவுகளை மக்கள் மனதில் பதிய வைப்பதற்காக அவர்களின் கதைகளின் அடிப்படையில் மீண்டும் மீண்டும் கொண்டாட்டங்களை நடத்துவது போன்றவை கட்சியின் அரசியல் உத்தி. தேசத்தைக் கட்டியெழுப்புவதில் தலித்துகள் முக்கியப் பங்காற்றினர் என்பதைக் காட்டுவதாக இந்தக் கதைகள் விளங்குகின்றன.
# தன் சிங் குஜ்ஜர்


**தன் சிங் குர்ஜார்** ( Dhan Singh Gurjar) தன்னா சிங் எனவும் அழைக்கப்படும், இவர் மீரட்டின் இந்திய கொத்தவால் (காவல்துறைத் தலைவர்) ஆவார். இவர் 1857 சிப்பாய் கிளர்ச்சியில் பங்கேற்று மீரட்டில் உள்ள பிரித்தானிய கிழக்கிந்திய நிறுவனத்துக்கு எதிராக ஆரம்ப நடவடிக்கைகளுக்கு தலைமை தாங்கினார்.  

## ஆரம்ப கால வாழ்க்கை
இவர் பஞ்ச்லி அல்லது பஞ்சாலி கிராமத்தில் பிறந்தார். மீரட்டில் உள்ள குஜ்ஜர்கள் பாரம்பரியமாக ஒரு சக்திவாய்ந்த சமூகமாக இருந்தனர். அவர்கள் இப்பகுதியில் நிலத்தையும், கால்நடை வர்த்தகத்தையும் கட்டுப்படுத்தினர். இருப்பினும், நிறுவனத்தின் ஆட்சியின் போது, அவர்கள் கால்நடைகளை மேய்ச்சலுக்காக நம்பியிருந்த நிலத்தின் பெரும்பகுதி ஜாட் போன்ற பிற குழுக்களுக்கு ஏலம் விடப்பட்டது. பிரித்தானிய அதிகாரிகள் அவர்களை குற்றப் பரம்பரைச் சட்டத்தின் கீழ் குற்றவாளிகள் என்று முத்திரை குத்தினர். மேலும் அவர்கள் இந்தியாவில் மிகவும் கொடூரமான மனிதர்கள் என்றும் வர்ணித்தனர் ".  

## 1857 கிளர்ச்சியில் பங்கு

1857 மே 10 அன்று, 1857 எழுச்சியின் போது மீரட்டில் கிழக்கிந்திய நிறுவன ஆட்சிக்கு எதிரான கிளர்ச்சி வெடித்தது. நகரின் கொத்தவாலாக, நகரத்தை பாதுகாப்பதே இவரது பணியாகும். இருப்பினும், இவரது அதிகாரிகள் பலர் அந்த நாளில் கிளர்ச்சியில் சேர அல்லது கிளர்ச்சியாளர்களின் கோபத்திலிருந்து தப்பிக்க இவரது படையை விட்டு வெளியேறினர். நகரத்தில் பெரிய அளவிலான கலவரமும், கொள்ளையும், கொலைகளும் நடந்தன. குதிரைகளைத் திருடியதற்காக இவரது இரண்டு காவலர்கள் இரண்டு குஜ்ஜர்களைக் கைது செய்தபோது, கிளர்ச்சியாளர்களிடமிருந்து பழிவாங்கலுக்குப் பயந்து கைது செய்ய வேண்டாம் என்று தடுத்தார். ஒருநாள் நள்ளிரவில், ஒரு பெங்காலியின் வீடு ஆயுதமேந்திய குஜ்ஜர்கள் அடங்கிய ஒரு பெரிய குழுவால் சூறையாடப்பட்டது. இவரது காவலர்கள் கொள்ளையடித்தவர்களில் இருவரை கைது செய்தனர். ஆனால் இவர் குஜ்ஜர்களுக்கு எதிராக சக்தியைப் பயன்படுத்துவதைத் தடுத்தார். குழு வெளியே செல்ல ஒப்புக்கொண்டதை அடுத்து, இவர் இருவரையும் கொள்ளையிலிருந்து விடுவித்தார்.  

இதற்குப் பின்னர் இவரும் ஒருசில காவலர்களும் தங்கள் பணியிலிருந்து வெளியே வந்தனர். இவர் மீரட் மாவட்டம் முழுவதிலுமிருந்து ஆயிரக்கணக்கான கிராம மக்களை நகர சிறைக்கு அழைத்துச் சென்றதாக நம்பப்படுகிறது. அதிகாரப்பூர்வ பதிவுகளின்படி, கிளர்ச்சியாளர்கள் சிறையில் இருந்து 839 கைதிகளை விடுவித்தனர். டெல்லி முற்றுகையில் பங்கேற்ற கிளர்ச்சியாளர்களில் இந்த கைதிகளும் அடங்குவர்.  

## நினைவு

- மீரட்டில் சதர் காவல் நிலைய வளாகத்தில் கொத்தவால் தன் சிங் குஜ்ஜரின் சிலையை உத்தரபிரதேச காவல் இயக்குநர் ஓ.பி. சிங் திறந்து வைத்தார்.

- மீரட் பல்கலைக்கழகத்தின் வளாக சமூக மையத்திற்கு "தன் சிங் கொத்தவால் சமூக மையம்" என இவரது பெயரிடப்பட்டது.
- காசியாபாத்தின் லோனியில் உள்ள தன் சிங் குர்ஜார் மகாவித்யாலயாவுக்கும் இவரது பெயரிடப்பட்டது.
# கேமு கலானி


**கேமு கலானி** ( Hemu Kalani) (1923 மார்ச் 23 - 1943 சனவரி 21) இவர் இந்தியச் சுதந்திர இயக்கத்தின் போது சிந்தி புரட்சிகர மற்றும் சுதந்திரப் போராட்ட வீரர் ஆவார். நாட்டின் சுதந்திரப் போராட்டத்திற்காகத் தியாகம் செய்த இளைய புரட்சியாளர்களில் ஒருவரான இவர், தனது 20 வது பிறந்தநாளுக்கு இரண்டு மாதங்களுக்கு முன்னர் 19 வயதாக இருந்தபோது ஆங்கிலேயர்களால் தூக்கிலிடப்பட்டார். இவர் அகில இந்திய மாணவர் கூட்டமைப்புடன் இணைந்த ஒரு மாணவர் அமைப்பான சுய இராச்சிய சேனையின் தலைவராக இருந்தார்,  

## ஆரம்பக் கால வாழ்க்கை
இவர் 1923 மார்ச் 1923 அன்று சிந்து (இப்போது பாக்கித்தான் ) சுக்கூர் என்ற இடத்தில் பிறந்தார். இவரது பெற்றோர் பெசுமல் கலானியும், ஜெதி பாய் ஆகியோராவர். ஓர் இளைஞனாக இவர் தனது நண்பர்களுடன் சேர்ந்து வெளிநாட்டுப் பொருட்களைப் புறக்கணிப்பதற்காகப் பிரச்சாரம் செய்தார். மேலும் சுதேசி பொருட்களைப் பயன்படுத்த மக்களை வற்புறுத்த முயன்றார். புரட்சிகர நடவடிக்கைகளில் ஈர்க்கப்பட்ட இவர், பிரித்தானியரை விரட்டியடிக்கும் நோக்கத்துடன் எதிர்ப்பு நடவடிக்கைகளில் பங்கேற்கத் தொடங்கினார். இவர் பிரித்தானிய இராச்சியத்திற்கு எதிரான தாக்குதல்களையும் அவர்களுக்குச் சொந்தமான வாகனங்களை எரிப்பதிலும் ஈடுபட்டிருந்தார்.  

## சுதந்திரப் போராட்டம்

1942 ஆம் ஆண்டில் தொடங்கப்பட்டபோது, மகாத்மா காந்தியின் வெள்ளையனே வெளியேறு இயக்கத்தில் இவர் சேர்ந்தார். சிந்தில் இயக்கத்திற்கு ஆதரவு பிரித்தானிய ஆட்சியாளர்கள் ஐரோப்பியப் படைவீரர்களைக் கொண்ட சிறப்புத் துருப்புக்களை அனுப்ப வேண்டியிருந்தது. இந்தத் துருப்புக்களின் இரயிலும், அவற்றின் பொருட்கள் தனது நகரத்தின் வழியாகச் செல்லும் என்று இவர் கண்டுபிடித்தார். இரயில் பாதையிலிருந்து உலோகப் பட்டிகளை அகற்றுவதன் மூலம் அதைத் தடம் புரள முடிவு செய்தார். இவருக்கோ அல்லது இவருடைய சகாக்களுக்கோ தேவையான கருவிகள் இல்லை. எனவே இதற்காக ஒரு கயிற்றைப் பயன்படுத்த வேண்டியிருந்தது .  

நாசவேலை முடிவதற்கு முன்னர் இவர்கள் பிரித்தானியத் துருப்புக்களால் கண்டுபிடிக்கப்பட்டனர். இவர் பிடிபட்டு, சிறையில் அடைக்கப்பட்டார். இவரது சக சதிகாரர்களின் பெயர்களைக் கூறச் சித்திரவதை செய்யப்பட்டார். இவர் எந்தத் தகவலையும் வெளியிட மறுத்து, விசாரணைக்கு உட்படுத்தப்பட்டு மரண தண்டனை விதிக்கப்பட்டார். சிந்து மக்கள் ஆளுநரிடம் கருணையைக் கோரினர். ஆனால் அதை வழங்குவதற்கான நிபந்தனை என்னவென்றால், இவரது இணைச் சதிகாரர்களின் அடையாளத்தை அதிகாரிகளுக்குத் தெரிவிக்க வேண்டும். இவர் மீண்டும் தகவல்களை வெளியிட மறுத்துவிட்டார். இவர் சனவரி 21, 1943 அன்று தூக்கிலிடப்பட்டார் .  

மரண தண்டனை வழங்கப்பட்டதில் இவர் மிகவும் மகிழ்ச்சியடைந்ததாகக் கூறப்படுகிறது. வழக்கத்திற்கு மாறாக, இவர் தண்டனைக்கும், மரணதண்டனைக்கும் இடையேயான நேரத்தில் இவர் ஒரு நல்ல உடல் எடையைப் பெற்றார். மரணதண்டனை நிறைவேற்றப்பட்ட நாளில், இவர் மிகுந்த மகிழ்ச்சியுடன் காணப்பட்டார். பகவத் கீதையின் நகலை கையில் வைத்துக் கொண்டு தூக்கு மேடைக்குச் சென்றார், முழு வழியிலும் புன்னகைத்துக் கொண்டே இருந்தார்.
# காந்தி படைப்பிரிவு


**காந்தி படைப்பிரிவு** (Gandhi Brigade ) அல்லது **2 வது கெரில்லா படைப்பிரிவு** என்பது இந்திய தேசிய இராணுவத்தில் முதலில் உருவான பிரிவாகும். பின்னர் சுபாஷ் சந்திர போஸின் கீழ் புத்துயிர் பெற்ற பின்னர் 1 வது பிரிவின் ஒரு பகுதியை உருவாக்கியது.  

இது செப்டம்பர் 1942 இல் உருவாக்கப்பட்டது. இந்த பிரிவு கோல் இனாயத் கியானியின் தலைமையின் கீழ் இரண்டு காலாட்படை படைப்பிரிவைக் கொண்டிருந்தது. 1 வது படைப்பிரிவை தளபதி மாலிக் முனவர் கான் அவான் தலமையேற்றார். இது இந்திய தேச இராணுவத்தின் இம்பால் சண்டையில் பங்கேற்றது. அங்கு முனவர் ஆரம்பத்தில் 16 வது இந்திய காலாட்படை பிரிவை விரட்டியடித்தார் . மேலும், அடிக்கடி பதுங்கியிருந்து தாக்கி பெரும் உயிரிழப்புகளை ஏற்படுத்தினார். இது பின்னர் 1944 இல் ஷா நவாஸ் கானின் தலைமையில் வெற்றிகரமான நேச நாட்டு பர்மா சண்டைக்கு எதிராக ஐராவதியைச் சுற்றி போராடியது.